
EVELYN WEVER-CROES 


Despues di negosacion intenso di varios luna 


A YEGA ACUERDO RIBA LEYNAN DI REINO 
COHO Y RAFT 


Despues di varios luna di negosacion intenso cu Hulanda, a 
yega na un consensus pa loke ta trata e Rijkswetnan di COHO 
y di RAFT. 


COHO ta e ley di consenso di Reino cu ta regla e asuntonan cu 
tin di haber cu Landspakket v e sosten di likides. Esaki ta e lev 
cu Aruba mester a bav di acuerdo cu ne pa por a hava sosten 
di likides di Hulanda. Desde cu e pandemia a cuminsa, Aruba 
a presta riba 1200 mivon florin. 


RAFT ta e ley di consenso cu ta regla e asunto di supervision 
financiero. Esaki ta e prome biaha den historia cu Aruba ta 
presta placa for di Hulanda y pa e motibo aki tambe Hulanda 
kier miho supervision financiero cu loke tin te awo cu Cft. 


Prome Minister a remarca cu sinceramente, henter Aruba 
ta di acuerdo cu e forma con Cft a supervisa finansa di pais 
Aruba awo mientras cu e tempo aya bou di e gobierno di otro 
asignatura, e sistema no a funciona y mester a wordo cambia. 


“Nos a traha extensamente riba e dos leynan aki y a tarda 
pa yega na un acuerdo pasobra nos kier a negosia y saca e 
miho version di e leynan aki cu ta posibel”, Prome Minister a 
enfatisa. 


Mientrastanto, momento cu Hulanda a presenta e ley, Gobierno 
no a bay di acuerdo cu nan. Despues a manda nan pa Raad 
van State pa un advies. Y e advies di Raad van State a confirma 
e ponencianan di Aruba indicando cu hopi parti di ley mester 
a cambia y Hulanda a bay di acuerdo pa haci cambio. Den e 
ultimo lunanan negosacionnan a tuma luga pa ‘fine tune’ e ley 
pa percura cu ta un ley cu Aruba por cumpli cu ne y ehecuta. 


Awo cu Gobiernonan a yega na acuerdo riba e ley aki, e leynan 
lo wordo manda pa e respectivo Parlamentonan v e textonan 
lo wordo publica pa asina Aruba henter por ta na haltura di e 
contenido di e leynan aki. 


“Si bo puntra mi si ta leynan cu ami tawata kier pa Aruba, mi 
contesta lo ta no. Nunca mi tawata kier cu nos a yega asina 


leu cu Aruba mester a acepta e dos leynan di consenso aki. 
Sinembargo, Covid a dal nos hopi duro cu a causa cu Aruba 
mester a presta 1200 miyon florin for di Hulanda pa sigui cubri 
gastonan, atende cu e crisis di salud y brinda cuido di salud 
pa ciudadanonan, atende cu e tema di vacunacion, sigui paga 
pa ensefiansa continua, siguridad por continua riba nos isla. 
Mescos cu tur caminda, ora presta placa, e prestado ta pone 
su condicionnan. Mescos cu den e caso aki di sosten di likides. 


E leynan aki ta mishi cu nos autonomia. Nan ta pone cu nos 
ta dal un paso atras. Pero nos sa pakico nos a hacie. Nos a 
hacie pasobra nos tawata tin mester. Awo nos a dal un paso 
chikito atras pa despues nos bin bek cu pasonan grandi dilanti. 
Pa asina tambe nos traha riba un economia mas fuerte y asina 
logra un autonomia mas fuerte”, Prome Minister a duna di 
conoce. 


E leynan lo ta den Parlamento den e siguiente dianan y lo 
hiba debatenan y Gobierno lo contesta preguntanan cu haya 
tocante esaki. 


“Cu esaki tambe, e discusionnan entre Aruba y Hulanda ta 
yega na un fin. Nos tin consensus riba e punto aki y nos por 
sigui padilanti sin mucho discusion riba e tema aki mas entre 
Aruba y Hulanda', Prome Minister a termina bisando. 

Prome Minister Evelvn Wever-Croes: 
Depues cu a retira Lopez-Tromp como minister 


encarga cu infrastructura 


A DEPOLITISA DIP PA FRENA METEMENTO 
POLITICO DEN E DEPARTAMENTO 


E lev di Landsverordening Instelling Ministerie, LIM a wordo 
aproba diahuebs ultimo den Parlamento despues di hopi 
pregunta di Parlamentarionan v contesta v splicacion amplio 
di Ministernan presente. Parlamentario Marisol Lopez-Tromp a 
trece padilanti e tema di depolitisa e toma di decisionnan den 
departamentonan. 


Prome Minister Evelvn Wever-Croes a splica cu despues cu 
Conseho di Minister a retira Lopez-Tromp v e retiro a wordo 
aproba pa Parlamento v pa gobernador, el a tuma e cartera 
di Marisol Lopez-Tromp over v a bira minister encarga cu 
infrastructura. 


Prome Minister di biaha a vega na conocemento di e mal 
maneho v iregularidadnan v hopi metemento politico cu tabata 
pasa den e departamento di DIP door di tur e ministernan 
anterior. Inmediatamente el a tuma e decision pa mandateer e 
autoridad pa e director. 


Prome Minister a remarca cu tur minister di infrastructura 
prome cu ne di un of otro forma ta bou investigacion. Pa e 


motibo aki el a dicidi di duna autoridad na e director pa frena 
asina tambe e metemento politico den DIP. Cu e paso aki a 
pone punto final na e metemento politico den DIP desde cu a 
tuma e encargo temporal di e departamento. 


'Si tawata tin corupcion, sigur no di mi parti pasobra esev 
ta un berguensa, ora ministernan ta hinca nan man den 
departamentonan, ta kies ken ta hava huurgrond v ken no. 
Nan ta cana cu lista bisa; abo ta MEP, POR bo no ta hava pero 
si bo ta AVP bo ta hava. Esaki ta loke a stop cu e decision pa 
entrega director e autoridad', Prome Minister a duna di conoce. 


Prome Minister a menciona cu e situacion aki ta totalmente 
diferente v no por wordo compara cu e situacion na DIMAS. 
Pero si a pone punto final na metemento politico riba e tema 
di tereno. 


'Mi ta hopi orguvoso di esev. Mi sa cu nos no a soluciona tur 
problema ainda pero nos ta trahando pa soluciona cada un di 
nan', Prome Minister Evelyn Wever-Croes a expresa durante 
e reunion publico den Parlamento. 


COMO PAIS NOS MESTER RECHASA 
CORUPCION MANERA DI BENNV SEVINGER 
ARUBA MESTER DI NOS TUR PA STOP ESAKI 


Aruba e siman aki lo ta testigo di caso contra Bennv Sevinger 
y 10 sospechoso mas. 

E caso ta un di esunnan mas serio cu Aruba a conose, v ta 
trata corupcion serio cu tereno. 

E acusacionnan oficial ta: 

1. Soborno: Cumpra ambtenaar 

2. Estafa 

3. Falsificacion 

4. Abuso di funcion 


Bennv Sevinger ta wordo sospecha tambe di falsificacion, 
estafa y abuso di su funcion, y aparte di tur esaki e ta wordo 
acusa tambe di a tumamento di regalo of promesa, v labamento 
di placal Cu esaki Bennv Sevinger v demas 10 sospechoso no 
solamente a enrikese nan mes, pero a perhudica miles di famia 
V hobennan cu nunca mas por vega na nan cas. Esfuersonan 
ta andando pa kita e terenonan aki di e hendenan aki pero ta 
un proceso largo. 


Ta hopi importante pa nos cada un pone bon atencion na e 
caso aki. 


Pa loke ta trata e otorgamento di tereno, desde cu ex minister 
Marisol Lopez-Tromp a wordo retira na oktober 2020, mi a 
delega e autoridad pa e departamento en cuestion bou di un 
sistema estricto di 'checks and balances' pa asina nunca mas 
un minister por mete den e maneho aki y pa evita corupcion. 
Esev tabata e prome paso. 

Awor mi ta haci apelacion na henter comunidad. Aruba mester 
di nos tur. 


Empleadonan publico en especial cu mira e cosnan aki ta 
pasa, mester bin dilanti v denuncia corupcion. 
Comerciantenan cu ta wordo pidi pa paga placa bou di mesa, 
mester nenga categoricamente v denuncia e corupcion aki. 
Hunto nos por stop corupcion. Aruba mester di nos tur pa logra 
esaki. 


(e) 

MINISTER XIOMARA MADURO 
Finansa y Cultura 


Departamento di Cultura Aruba (DCA), bou di auspicio di 
Ministerio di Cultura, conhuntamente cu Popcorn Club, tin e 
proyectonan anual Gang di Arte y Dream Dare Do. Un Plataforma 
pa hobennan por desaroya nan talento riba diferente disciplina 
artistico. Den cuadro di Ataniro su 30 aña den farandula, e 
hobennan a scoge pa dedica nan presentacion e aña aki na 
Ataniro. E hobennan mes ta produci ful e show bou di guia di 
DCA y Freddy Tromp. 


E artista conoci di musica Rap y Hip Hop Janiro Eisden, miho 
conoci como “Ataniro”, a nace na Aruba dia prome di april 1975. 


Janiro a lanta na San Nicolas hunto cu su mayornan Alwin 
Pacheco Eisden y Judith Nassy y su ruman muhe Deyanira 
Eisden. El a bishita Tarcisius Kleuterschool, scol basico Sint 
Michael, John Wesley College MAVO y MTS Cesar Terzano- 
Bouwkunde. Despues cu Janiro a caba su estudio na ‘Regional 
Opleidingscentrum’ (ROC) Hulanda, como trahado Social 
y ‘Basis Onderwijs Assistent’, el a regresa Aruba pa eherce 
su trabou como trahado Social. Semper Janiro a biba y a 
crea mayoria di su videoclipnan den su districto San Nicolas. 
Actualmente ainda e ta biba na San Nicolas hunto cu su casa 
y yiunan. 


Ataniro a cuminsa su trayectoria musical na aña 1991, hunto cu 
Dino Dirks durante un ‘school talentenjacht’. Hunto nan a lanta 
e grupo ‘Basic One’ y despues cu Dino a bay biba Hulanda, a 
sigui cu Valentino King y Kurt Labadie, como D.J. y Producer. 
Mientras Kevin Labadie y su primo, Robert Cristina, tambe a 
forma parti di ‘Basic One’ como ‘back up singer’. 


Na 1995 ‘Basic One’ a debuta cu e cantica “Suave”, un cancion 
cu a bira hit y un clasico cu ainda ta conoci pa e generacion 
nobo. Nunca Ataniro a stop di produci cancion, cu de facto 
semper ta bira hit. Ataniro despues di 30 aña ainda ta produci 
hitnan cu diferente artista, tanto local como internacional. Na 
December 2021, el a produci su ultimo hit cu ta un bunita 
cancion titula “Con Mi Por Lubida”, hunto cu su yiu homber 
Jahmani Eisden. 


E evento di “Ataniro su 30 aña den farandula” lo wordo 
presenta diabierna, 18 di februari 2022, den Cas di Cultura 
cuminsando pa 7or p.m. Entrada ta Awg. 25,00 cual ta pa 
recauda fondo pa Popcorn Club por sigui guia e hobennan 
den nan formacion. Riba e anochi aki por disfruta di un show 
varia, cu presentacionnan di baile, obra teatral, documentario 
di Ataniro y un sorpresa. 


Carchi ta obtenibel na Cas di Cultura, Gallo Rojo, Hamaka y 
cerca miembronan di Popcorn Club. Mester bisa cu pa via di 
medidanan di covid-19, cantidad di carchi lo ta limita. P'esev 
busca di bo trempan. 


Un gradicimento special ta bay na Fundacion ‘Everything is 
Possible’ y Centro di Bario Dakota, cu tambe a coopera pa e 
evento por bira posibel. 

DANGUI ODUBER 


TRABOUNAN DI RENOBACION DI TRAPI NA 
RODGERS BEACH TA AVANSANDO 


Tabata algun luna atras cu Minister di Turismo y Salud Publico 
Sr. Dangui Oduber a anuncia e proyecto di renobacion di e trapi 
na Rodgers Beach. Actualmente e trabounan di renobacion ta 
avansando y pronto e proyecto lo keda entrega. E proyecto di 
renobacion di trapi ta un di e varios proyectonan cu ta forma 
parti di e masterplan cu Minister Oduber tin pa San Nicolas. E 
proyecto aki a wordo financia cu fondonan di Aruba Tourism 
Authority (ATA). 


Na momento cu Minister Oduber a drenta Gobierno na 2017, 
Gobierno tabata tin un vision y un masterplan pa San Nicolas. 
Den esaki a inclui e proyecto di Baby Beach fase 1 y 2 (fase 1 
ya caba a wordo entrega), a inclui e renobacion di e oficina di 
turismo na San Nicolas. A introduci e festival cultural di Island 
Fest cu lamentablemente mester a para temporalmente door 
di e pandemia. Tambe Minister lo bay percura pa embeyese 
henter e area di Rodgers Beach mescos cu ta haciendo na e 
area di Baby Beach, e proyecto di trapi ta e comienso. 


Minister Oduber ta sigui demostra cu Gobierno ta kere den e 
potencial di San Nicolas pa bira un segundo capital turistico 
di Aruba. Pesey Minister Oduber lo bay sigui inverti tambe 
den e oficina di Turismo di San Nicolas. Minister Oduber ta 
hopi satisfecho di con e proyecto di trapi na Rodgers Beach ta 
canando, pronto e bunita proyecto aki ta bay wordo entrega. 
Finalmente Minister Dangui Oduber ta gradici Ministerio di 
Infrastructura y DOW pa e bon cooperacion brinda. 


(e) 

MINISTER GEOFFREY WEVER 
Asunto Economico, Comunicacion y 
Desarovo Sostenibel 


Diamars ultimo Minister di Economia, Communicacion y 
Desaroyo Sostenibel, Mr. Geoffrey Wever, a habri e seminar 
organisa pa Investment Club di Universidad di Aruba, cu titulo 
“Bitcoin: Opportunities for Aruba”. 


Minister Wever a duna un discurso tocante e framework legal 
aplicabel pa cryptocurrenies na Aruba. Minister Wever a base 
di un analisis legal a splica cu inversion den cryptocurrency 
na Aruba ta permiti, te ora bo surpasa AFL 300.000 pa 
persona natural na inversion anual y AFL 750.000 pa 
empresa na inversion anual, den cual caso bo mester pidi un 
deviezenvergunning di Banco Central di Aruba. 


Tambe Minister Wever a base di un analisis fiscal a splica 
kico e consecuencianan fiscal ta y a presenta un structura 
fiscal cu por ta interesante pa inversionistanan di pafo pero 
cu esaki mester wordo investiga door di sector priva. Na final 


di e discurso Minister Wever a declara si na tur presente cu 
e discurso den ningun forma no ta un conseho legal ni fiscal, 
y cu cada persona mester busca nan propio conseho legal y 
fiscal. 


“Mi ta haya e iniciativa pa organisa un seminar riba e topico 
aki hopi bon, mi a acepta e invitacion pasobra ora ta trata 
desearoyo financiero economico internacional semper nos 
mester puntra nos mes ki impacto esaki por tin pa Aruba y si 
tin beneficio cu Aruba por saca di esaki.” 


“Un seminario hopi interesante y mi tabata contento pa wak 
asina hopi hende participa na e seminario aki y mi ta felicita 
e Investment Club di Universidad di Aruba pa e iniciativa aki”, 
segun Minister Geoffrey Wever. E discurso completo di Minister 
Wever ta disponible riba e Facebook pagina di Minster Wever. 

ROCCO TJON 


A HAYA RECORIDO DI DIRECTIVA DI 
FUNDACION PA MANEHO DI ADICCION 
DI ARUBA (FMAA) Y NAN FACILIDADNAN 
Y A HAYA PRESENTACION AMPLIO DI 


E -ς È 


Rocco Tjon, a haya un recorido amplio for di e directiva di 
FMAA y a bishita tur nan facilidadnan situa na San Nicolas y 
Seroe Colorado. A bishita tambe Centro di Motivacion como 
tambe e Consultorio pa Asuntonan di Adiccion (CAA) na San 
Nicolas y Meiveld. A termina e recorido na Dakota, cual ta e 
sitio caminda ta bay construi un edificio nobo pa ubica FMAA 
y Sociaal Psychiatrische Dienst (SPD) hunto, pa reduci gasto, 
pero tambe pa percura cu procesonan por cana miho pa asina 
brinda un miho calidad di servicio na e clientenan. 


Segun Minister Tjon a splica, nan ta dialogando cu tur e 
“stakeholders” pa algun tempo caba, y afia pasa a firma 


Dialuna mainta, Minister di Husticia y Asuntonan Social Sr. 


diferente protocolnan cu ta percura pa tur instancia traha mas 
serca di otro, manera: FMAA, SPD, Huisartsen Vereniging 
Aruba (HAVA) y Respaldo, pa asina haci e cuido, uno mas 
accesibel y na mes momento precura pa baha gasto di tur e 
procesonan. Dentro di poco lo cuminsa cu e construccion di e 
edificio nobo designa pa FMAA y SPD, ta stipula cu den luna 
di Maart lo pone e prome piedra, y lo finalisa e proyecto aki 
e afia aki. Un centro multi-funcional, caminda e personal di 
FMAA y SPD lo bay brinda e ayudo necesario na tur esnan cu 
tin mester di esaki, y lo bay toca e parti di salud mental tambe. 
Pues, ta trata di un centro mucho mas accesibel cu por brinda 
mucho mas informacion como tambe crea e conscientisacion 
necesario y preventivo na tur esnan cu tin mester di esaki. 


O INI 
Diamars 8 Februari 2022 ISLA (OOM F4 


Continuacion A HAYA RECORIDO DI DIRECTIVA DI FUNDACION.... 


Un punto hopi importante tambe di e proyecto aki ta cu e ta 
bay crea mas espacio na nan localidad na Meiveld, pa asina 
nan por atende hopi mas cu e adictonan ambulante. Ta trata 
aki di un proyecto cu lo bira un realidad pa medio di fondonan 
cu ta wordo poni liber, a traves di restructuracion di diferente 
procesonan. Actualmente, FMAA ta haya subsidio di Gobierno, 
di cual e directiva actual a haci un tremendo trabou pa sanea 
e situacion financiero di e fundacion aki, cual nan a bin ta haci 
pa algun aña caba, di cual e situacion financiero di FMAA, na e 
momentonan aki, ta uno solido. A traves di e subsidio cu FMAA 
ta haya, nan lo financia henter e proyecto aki, y pa e motibo 
ey, Ministerio di Husticia y Asuntonan Social ta den dialogo cu 
nan constantemente, pa asina brindanan e aporte necesario, 
pa esaki por bira un realidad. 


Por ultimo, e Mandatario a splica cu inversionnan asina, a 
traves di restructuracion di procesonan, cual ta percura cu 
fondonan y subsidionan ta wordo miho aloca, ta haci cu e 
tipo di proyectonan aki por bira un realidad. Na mes momento 
tambe ta wak a termino largo, mirando cu bo ta brinda un 
cuido mucho mas accesibel, cual ta percura pa e gastonan 
riba termino largo ta mucho mas abou, pues na final di dia, e 
proyecto aki lo paga su mes bek. 

ΕΝΡΥ CROES 


A REUNI CU SEPPA V STICHTING 
FUNDACION ARUBIANO PA MANEHO DI 
FACILIDADNAN DEPORTIVO (SFAMFD) 


Dialuna merdia Minister Endv Croes a reuni cu representante 
di SEPPA sra. Vrolijk v hunto cu 'shop steward' sr. Henriquez 
kende a representa e empleadonan di Stichting Fundacion 
Arubiano pa Maneho di Facilidadnan Deportivo (SFAMFD). E 
fundacion ta atende cu e piscinanan Rolv Bislik na Savaneta 
como tambe Communitv Pool na San Nicolas. Durante e reunion 
a atende e problematica di bashi premie di binti empleado cu 
no a logra cobra esaki ful na luna di januari 2022. SFAMFD ta 
resorta directamente bou di Ministerio di Deporte. 


E directiva a manda un carta na e empleadonan cu lo paga nan 


bashi premie den tres luna/pago. Esaki a trece incertidumbre 
V preocupacion pa e empleadonan. Minister Endv Croes a 
sigui bisa cu a informa SEPPA di e situacion hopi precario di 
e fundacion, gana di paga pero e placa no tev. E mandatario 
a priminti cu loke e fundacion a propone e lo percura pa nan 
cumpli y a pidi cooperacion pa tira awa den bifia. Pa otro afia 
na luna di januari lo percura pa regla esaki mas miho. Nan 
a bay di acuerdo y e directiva lo yama un reunion cu tur e 
empleadonan pa duna nan un splicacion, pa hunto nos crusa 
e brug. ‘Nos ta contento con e reunion a bay’, e mandatario a 
finalisa. 

MINISTER ENDV CROES A REUNI PASTOOR CUTIS 
MERIS DI BISDOM WILLEMSTAD PA PURBA TRECE 
SOLUCION PE IMPASSE NA COLEGIO ARUBANO 


È 
Diabierna ultimo Minister Endy Croes a ricibi bishita di Pastoor 


Curtis Meris cu tabata na Aruba den nomber di Obispo Luis 
Secco. Bisdom Willemstad ta encarga cu SKOA y SVOA cu ta 
atende cu Colegio Arubano. E bishita di Pastoor Curtis tabata 
primordialmente pa atende e problematica di Colegio Arubano 
y busca un solucion. Minister Endy Croes a reuni cu Pastoor 
Curtis mainta tempran y durante dia a sigui diferente reunionnan 
cu entre otro cu SIMAR y representantenan di docentenan di 
Colegio Arubano sr. Everick Rincones y sr. Jaderick Croes. 


Despues di merdia reunionan a continua unda cu e mandatario 
a reuni cu miembronan di e directiva actual, sigui cu e 
conrectornan di Colegio Arubano, rector di Colegio Arubano 
sr. Tim Croes. Tambe a reuni cu e staf, funcionarionan y 
departamento di recurso humano di e scol. Pa finalisa e dia 
a reuni cu e presidente di Colegio Arubano caminda hunto 
ta busca manera sali for di e dilema. Minister Endy Croes a 
sigui bisa cu tin diferente palabracionnan cu a wordo haci y cu 
mavoria ta den un linea. Den e simannan nos dilanti lo duna 
mas informacion di e procesonan cu ta canando pa sali di e 
impassee cu tin na Colegio Arubano. 

MINISTER GLENBERT F. CROES 
Energia, Labor y Integracion 


hendenan. Ta e mandatario su vision pa empuha EPE den un 
proximo nivel pa por cumpli cu calidad di cursonan conforme 
demanda di mercado laboral y dunadornan di trabou. E tarifanan 
lo ta socialisa pasobra e meta ta pa pone nos hendenan local 
na trabou prome. Mientras tanto por anuncia cu EPE a haya 
mas di 1400 inscripcion. Pa loke ta Aruba Kier Traha, e di 3 
grupo a cuminsa cu e curso exitoso di “Mindset Reset” cu ta 
wordo ofreci pa Ministerio di Labor pa e grupo cu a keda mas 
largo riba FASE. 


E oportunidad pa por studia pa haci cambionan vocacional, por 
impulsa desaroyo social tambe, ademas di laboral. Si tempo di 
bo hubentud bo no a haya e oportunidad pa studia, un centro 
vocacional manera EPE lo brinda bo e oportunidad pa skirbi un 
historia propio nobo y percura pa e cambio cu lo desaroya bo 
futuro den uno miho. Minister Glenbert Croes basicamente kier 
pa Enseñansa pa Empleo ta e luga cu lo brinda nos hendenan 
e posibilidad pa sigui desaroya nan mes, pasobra den bida 
nunca ta laat. E unico meta ta pa por logra crea bienestar pa 
nos hendenan. “E motor grandi di recuperacion di e economia 
di nos pais ta pa percura pa e porvenir y progreso di henter 
nos digno pueblo trahado”, tabata declaracion di e mandatario. 


Durante Rueda di Prensa semanal di Gobierno, Minister 
Glenbert Croes a elabora riba diferente topico. Un di e 
topiconan cu e mandatario a atende ta Enseñansa pa Empleo 
y Aruba Kier Traha. 


Corectamente manera cu e mandatario a trece padilanti, 
su maneho laboral cu el a bin ta hibando desde 2017 ta cu 
nos hendenan local ta e promenan yama pa haya trabou. E 
maneho aki a conduci na un reduccion substancial di cifranan 
di desempleo. Lastimamente COVID a yega Aruba cu a causa 
un caos laboral. Historia di esaki nos tur sa. 


Pero mientras tanto Aruba a drenta bek su etapa di recuperacion 
y hopi cupo di trabou a cuminsa habri bek. Pero e demandanan 4 
di funcionnan tambe a conoce un cambio. LY GL Gabinete Wever-Croes 
Aki ta unda cu Ensefiansa pa Empleo y Aruba Kier Traha 
ta hungando un rol importante den recapacitacion di nos 


Tur dialuna y diahuebs | 10:00 am 

Departamento di Salud Publico: 


UPDATE 8 DI FEBRUARI 2022 


Segun resumen di awe 41 persona a recupera y un total di 
49 caso nobo di COVID-19 a keda registra di cual 8 ta no- 
residente. E cifranan aki ta representa un ‘Positivity rate' bou 
di nos residentenan di 29%. 

E cantidad di casonan activo di COVID-19 pa awe ta 148 y 


semanal di 42 caso pa dia y un averahe di ‘Positivity rate’ 
semanal di 36% pa dia. 


Actualmente na Aruba tin 20 persona interna cu of debi na 
COVID di cual den ICU tin 2 persona y riba piso general tin 18. 


cantidad di fayecidonan relaciona cu COVID-19 a aumenta na 
196. Datos ta ilustra casonan nobo di COVID cu un averahe 


Na Colombia tin actualmente 7 persona den ICU y ninguno (0) 
riba piso general. 


8/2/2022 RESIDENTE NO-RESIDENTE 

Positivo 


Vacuna 


MINISTERIO DI TURISMO, 
SALUBRIDAD PUBLICO 
y DEPORTE 


HABITONAN PA KED | | | 


VACUNA 

DEN TEMPO DI VVACUNACION 


uzo di aparatonan electronico! 


E uzo di celularnan y otro aparatonan electronico ta afecta momen- 
tonan, por ehempel, familiar manera come hunto na mesa; esaki por 
crea un 'individualizacion' of 'aislamento' hopi peligroso. E depen- 
dencia na e artefactonan aki por bira un adiccion mesun fuerte cu 
esun na alcohol of droga. E adiccion aki por crea un desekilibrio 
kimico den e celebro cu por genera trastornonan manera depresion, 
ansiedad, insomnio severo y impulsividad. Si e dependencia aki ta 
dañino pa adulto, corda con perhudicial e por ta pa mucha. Limita y 
controla uzo di aparatonan electronico. Pa combati COVID-19 bo 
mester mantene bo salud y vacuna, ya cu ta comproba cu e vacuna tin 
un efectividad halto pa proteha bo y evita transmision. Ban uza tur e 
hermentnan cu nos tin pa caba cu e virus aki na nos isla! 
Ami SÍ 


- 

Laba man 
frecuentemente 


Mantene 1.5M 
minimo di distancia 


Uza tapa boca 
paden di tur luga 

E MIHO COSNAN DEN BIDA NO TA BIN FACIL. 
PERO NA FINAL TA BALE PENA E SACRIFICIO. 
CORDA SEMPER CU MEYMEY DI CADA DIFICULTAD, 


TIN UN OPORTUNIDAD PA EXPLORA! 


NLINE 


